1 ሚያዝያ 2019 ምንጪ ስእሊ, Getty Images መንግስታት ካብ ጊዜ ናብ ግዜ ኢንተርኔትን ማሕበራዊ መራኸቢታትን ኣብ ዝዓጽዉሉ እዋን፡ ፈይስቡክ ይኹን፣ ትዊተር ዋላ ዎትስኣፕ የለ ዝብል ተርእዮ ኣብ ኣፍሪቃ እናዓበየ ይመጽእ ኣሎ። ሃገረ ቻድ ነዞም ህቡባት ማሕበራዊ መራኸቢታት ካብ እትዓጹ ሓደ ዓመት ኮይኑ'ሎ። ልክዕ ከም መንግስቲ ዚምባብዌ፡ ሱዳን`ውን ንምጥቃም ማሕበራዊ መራኸብታት ኣብ እዋን ሰላማዊ ሰፍታት ኣንጻር መንግስቲ ገዲባ`ያ። ተሓለቕቲ መሰል ዲጂታል፡ ነዚ ከምዚ ዝኣመሰለ ስጉምቲ መማዪ [ሳንሱር] ክብልዎ እንከለዉ፡ መንግስታት ግን ኣብ ምውሓስ ድሕነት ጠቓሚ'ዩ ይብሉ። መንግስታት ግን ከመይ ገይሮም`ዮም ንኢንተርኔት ዝዓጽዉ?
